**ISAZISO ESIBHEKISWE KWABAFAKA IZIKHALO EZIMAQONDANA NOKUSEBENZA KWAMAPHOYISA**

**UMTHETHO OMAQONDANA NOKUVIKELWA KWEMINININGWANE YOMUNTU WEZI-2013**

**ISAZISO KANYE NESIQINISEKISO ESINIKEZWA NGUMFAKISIKHALO MAQONDANA NOKUNGAGCULISEKI KOKUSEBENZA WAMAPHOYISA**

*UMnyango Wezokuphepha kanye Nokuxhumanisa Umphakathi (lapha obizwa “ngomnyango”) kanye nabasebenzi bawo uyaye uqoqe uphinde ucubungule imininingwane yabafake izikhalo ezimaqondana nokungagculiseki kokusebenza kwamaphoyisa ngenhloso yokusingatha izikhalo ngendlela efanele, kubandakanya lokhu okulandelayo, –*

1. *Ukuphenya maqondana nezikhalo;*
2. *ukuxhumana namaphoyisa kanye nezinye izinhlaka okusetshenziswana nazo;*
3. *ukubhala imibiko; kanye*
4. *nokwazisa abafake izikhalo ngenqubekela phambili maqondana nezikhalo zabo.*

*Imininingwane yomuntu ingaphinda futhi idalulwe kumbe icutshungulwe uma –*

* *umnyango kufanele kumbe unelungelo lokudalula leyo mininingwane ngokwananoma yimuphi umthetho;noma*
* *kunesidingo sokuvikela ilungelo lomnyango.*

*Uma Lowo Ohlinzeka Imininingwane (Data Subject) ehlinzeka abe-DCSL (umnyango) ngemininingwane egameni lomunye, abe-DCSL angeke bekwazi ukucubungula isikhalo kumbe isicelo ngaphandle uma leso sikhalo kumbe isicelo sihambisane nemvume kanye negunya lalowo ongumnikazi wemininingwane.*

*Uma Lowo Ohlinzeka Imininingwane (Data Subject) eneminyaka engaphansi kweyi-18, imininingwane yakhe iyocutshungulwa kuphela uma umzali kumbe umbheki wakhe enikeza imvume noma igunya lokuba kucutshungulwe leyo mininingwane enikeziwe.*

*Ngiyaqinisekisa ukuthi yonke imininingwane enikeziwe (kubandakanya nanoma yikuphi okunanyathelisiwe) iphelele futhi iyiqiniso, ngokwazi kwami. Ngiyaqonda ukuthi -*

1. *ukunikezelwa kwale mininingwane kuphoqelekile ukuze kuphenywe isikhalo;*
2. *ukwehluleka ukunikezela ngale mininingwane kungaholela ekutheni isikhalo singaphenywa; kanye*
3. *nokuthi nanoma yimiphi imininingwane engesilona iqiniso ingaholela ekubekweni icala kanye nokubikwa eMnyangweni kaMgcinimafa.*

*Imininingwane yomuntu eqoqiwe inganikezwa iphinde futhi icutshungulwe yilezi zinhlaka –*

1. *abasebenzi boMnyango;*
2. *Amaphoyisa aseNingizimu Afrika / Amaphoyisa e-Metro;*
3. *Ezinye izinhlaka okusetshenziswana nazo kweZobulungiswa;*
4. *Isikhungo esibhekele ulwazi lwezobuchwepheshe kuHulumeni (i-State Information Technology Agency);*
5. *UMcwaningi-Mabhuku Jikelele;*
6. *Inqolobane Yokulondolozwa Kwemibhalo Eyigugu Yesifundazwe (i-Provincial Archives) ;kumbe*
7. *Nanoma yiluphi olunye uHlaka lukaHulumeni ngenhloso yokuthi lukwazi ukuqhuba umsebenzi walo kumbe wophiko lwayo.*

*Ngiyaqonda ukuthi nanoma iyiphi imininingwane yami iyogcinwa isikhathi esiyiminyaka …. ngaphambi kokuba ishatshalaliswe yiNqolobane Yokulondolozwa Kwemibhalo Eyigugu Yesifundazwe (i-Provincial Archives). Ngiyakwamukela ukuthi ukucutshungulwa kwemininingwane yami kuyokwenziwa ngokulandela uMthetho omaqondana Nokuvikelwa Kwemininingwane Yomuntu wezi-2013 kanye nokuthi futhi iyosetshenziselwa lokhu okulandelayo:*

1. *Ukucutshungulwa okumaqondana nokusingathwa kwezikhalo;*
2. *ukucutshungulwa kokuthi aMaphoyisa ngabe asebenza ngokulandela imithetho ebekiwe yini kweZemisebenzi kaHulumeni;*
3. *ukuvikela ilungelo lami elisemthethweni noma ilungelo lenhlangano engiyimele;*
4. *ukucutshungulwa kokuthi izinhlaka zikaHulumeni kungabe zisebenza ngokulandela imithetho ebekiwe yini; noma*
5. *ukucutshungulwa kokuthi kungabe zibhekeleleke ngokufanele yini izintshisekelo zohlaka lukaHulumeni kumbe uhlangothi lwesithathu olunikezelwe imininingwane eceliwe.*

*Lapha nginikeza imvume yokuthi kucutshungulwe imininingwane yami ngokulandela uMthetho omaqondana Nokuvikelwa Kwemininingwane Yomuntu wezi-2013 futhi ngiyaqonda ukuthi nginelungelo –*

1. *lokufinyelela olwazini oluqoqiwe kanye nelungelo lokulungisa lolo lwazi;*
2. *lokuvimbela ukucutshungulwa kwemininingwane yami ukuze ngivikele intshisekelo yami, uma kunezizathu ezizwakalayo neziqinile, maqondana nokusebenza ngendlela efanele kwesikhungo sikahulumeni, ngaphandle uma umthetho oshayiwe ukuvumela lokho kucutshungulwa kweminingwane yami; kanye*
3. *nelokufaka isikhalo kuMlawuli (i-Regulator) (*[*complaints.IR@justice.gov.za*](https://owa.justice.gov.za/owa/redir.aspx?C=Vk7vfuiglJIRD2HwpsUfa_fY0BgFmszRLMKYQyM258la4yFS_0fYCA..&URL=mailto%3acomplaints.IR%40justice.gov.za)*).*

**ISIGNESHA (YOGUNYAZIWE) USUKU**

AMAGAMA APHELELE: …………………………………………………………………………………….

IGAMA LENKAMPANI: ………………………………………………………………………………